SK Úradný vestník Európskej únie C 49/6

Oznámenie o platných antidumpingových opatreniach súvisiacich s dovozom dusičnanu amónneho s pôvodom v Rusku: zmena názvu spoločnosti, na ktorú sa vzťahuje záväzok

(2016/C 49/08)

Nariadením (ES) č. 2022/95 (1) Rada uložila konečné antidumpingové clo na dovoz dusičnanu amónneho patriaceho pod číselné znaky KN 3102 30 90 a 3102 40 90 s pôvodom v Rusku (2).

Rozhodnutím 2008/577/ES (3) Európska komisia prijala ponuky záväzkov s množstvovým stropom okrem iného od ruských výrobcov Open Joint Stock Company (JSC, v ruštine OAO) Acron a JSC Dorogobuzh, členov Acron Holding Group. Súčasné uplatňovanie antidumpingových opatrení sa po preskúmaní pred uplynutím platnosti podľa článku 11 ods. 2 nariadenia Rady (ES) č. 1225/2009 (4) rozšírilo vykonávacím nariadením Komisie (EÚ) č. 999/2014 (5) na ďalších 5 rokov. Záväzok zostáva po rozšírení opatrení aj naďalej v platnosti.

JSC Dorogobuzh je spoločnosť so sídlom v Rusku, ktorá je členom Acron Holding a na ktorej vývoz dusičnanu amónneho do Európskej únie sa vzťahuje záväzok podľa uvedeného rozhodnutia. Táto spoločnosť informovala Komisiu, že 24. augusta 2015 zmenila svoj názov na Public Joint Stock Company (PJSC v angličtine a ПАО v ruštine) Dorogobuzh. Spoločnosť tvrdí, že zmena názvu nemá vplyv na jej právo využívať podmienky spojené so záväzkom, ktorý sa na ňu vzťahoval pod jej predchádzajúcim názvom JSC Dorogobuzh.

Komisia preskúmala predložené informácie a dospela k záveru, že zmena názvu v žiadnom prípade neovplyvňuje zistenia uvedené vo vykonávacom nariadení (EÚ) č. 999/2014 a v rozhodnutí 2008/577/ES. Odkaz na „JSC Acron, Veliky Novgorod, Rusko a JSC Dorogobuzh, Dorogobuzh, Rusko, členovia spoločnosti Acron Holding“ v článku 1 rozhodnutia 2008/577/ES by sa preto mal vykladať ako „JSC Acron, Veliky Novgorod, Rusko a PJSC Dorogobuzh, Dorogobuzh, Rusko, členovia spoločnosti Acron Holding“.

Doplnkový kód TARIC A532, ktorý bol pôvodne pridelený spoločnostiam „JSC Acron“ a „JSC Dorogobuzh“ sa uplatňuje na spoločnosti „JSC Acron“ a „PJSC Dorogobuzh“.

(1) Nariadenie Rady (ES) č. 2022/95 zo 16. augusta 1995, ktorým sa ukladá konečné antidumpingové clo na dovoz dusičnanu amónneho s pôvodom v Rusku (Ú. v. ES L 198, 23.8.1995, s. 1).

(2) Podrobné informácie o minulých opatreniach pozri vo vykonávacom nariadení Komisie (EÚ) č. 999/2014 z 23. septembra 2014, ktorým sa ukladá konečné antidumpingové clo na dovoz dusičnanu amónneho s pôvodom v Rusku po preskúmaní pred uplynutím platnosti podľa článku 11 ods. 2 nariadenia Rady (ES) č. 1225/2009 (Ú. v. EÚ L 280, 24.9.2014, s. 19).

(3) Rozhodnutie Komisie 2008/577/ES zo 4. júla 2008, ktorým sa prijíma záväzok ponúknutý v súvislosti s antidumpingovým konaním týkajúcim sa dovozu dusičnanu amónneho s pôvodom v Rusku a na Ukrajine (Ú. v. EÚ L 185, 12.7.2008, s. 43).

(4) Nariadenie Rady (ES) č. 1225/2009 z 30. novembra 2009 o ochrane pred dumpingovými dovozmi z krajín, ktoré nie sú členmi Európskeho spoločenstva (Ú. v. EÚ L 343, 22.12.2009, s. 51).

(5) Vykonávacie nariadenie Komisie (EÚ) č. 999/2014 z 23. septembra 2014, ktorým sa ukladá konečné antidumpingové clo na dovoz dusičnanu amónneho s pôvodom v Rusku po preskúmaní pred uplynutím platnosti podľa článku 11 ods. 2 nariadenia Rady (ES) č. 1225/2009 (Ú. v. EÚ L 280, 24.9.2014, s. 19).